Juni hele Kysten Nord for Rifkol (paa 68° N. B.) fuldstændig 

 blokeret, og Indløbet til Disko Bugten helt spærret. Efter alle 

 Grønlændernes Udsagn var det et meget usædvanligt Isaar. I 

 Mands Minde havde Vestisen aldrig ligget saà længe, og det til 

 Trods for, at Vinterisen allerede i Marts — hvad der er usæd- 

 vanlig tidligt — var brudt op over hele Disko Bugten. Aar- 

 sagen til den megen Is er udentvivl fremherskende sydvestlige 

 Vinde, som imod Sædvane skulle have staaet hele Foraaret og 

 presset Isen ind mod Land. Først i Dagene om den 20de Juni 

 spredtes den saameget langs Kysterne, at Kajakker med Foraars- 

 posten fra Danmark, som ellers plejer at være i Nord-Grønland 

 midt i Maj, kunde komme frem. 



Ifølge den fra Commissionen modtagne Instrux var det 

 Expeditionens Hovedformaal at optage Kaart over de to Stræk- 

 ninger om Disko Bugten, som ikke paa de tidligere Rejser havde 

 været besøgte, nemlig Arveprindsens Eiland, Torsukatak-Isfjord 

 og Fastlandet herfra til Rodebay, samt Terrænet fra Christians- 

 haab paa 68° 45' N. B. rundt Sydost-Bugten til Egedesminde, 

 herfra Syd efter til Kangatsiak paa 68° 19', og hele Terrænet 

 Sydost for Egedesminde, medindbefattet Arfersiorfik- Fjordens 

 nordre Arm. Foruden at berejse disse Strækninger, ønskede 

 Commissionen, at jeg igjen besøgte Jakobshavns Isfjord for at 

 iagttage Isbræens Standpunkt. 



De to Strækninger, som skulde undersøges, have tilsammen 

 et Areal af c. 190D Mil, nemlig den nordlige Del c. 70, og den 

 sydlige Del c. 120 D M. Det havde selvfølgelig været det natur- 

 ligste at begynde med det sydligste og største Stykke, men, da 

 der her findes mange snævre Sunde og en Mængde Øer, hvor 

 Isen muligvis kunde forhindre Rejserne tidlig paa Aaret, lagde 

 jeg allerede her hjemmefra min Plan saaledes, at Expeditionen 

 gik i Land ved Ritenbenk, skulde herfra, om muligt, med Konebaad 

 gaa Nord om Arveprindsens Eiland, helt omsejle denne 0, og 

 paa Vejen ned igjennam Ata-Sundet berejse Fastlandet. Derefter 

 mente jeg paa Vejen Syd paa at kunne foretage en Tour til 



